《黄山采药歌》
宋代·汪雄图

黄山青兮峛崺，三十六峰兮森起。
草芸芸兮金吐华，石浥兮玉成髓。
若有兮薜荔衣，掬芳润兮凌险巘。
朝撷英兮岩窦。夕揽秀兮溪湄。
招浮邱兮为侣，岂刘陵兮自迷。
疗膏肓兮下土，陪轩辕兮与归。

作者简介：徽州休宁人，字思远，一作致远。博学强记。孝宗淳熙十一年进士。历峡州、建昌军教授，以明经讲学。所居据平坡植李，从学者筑室其旁，因号李坡先生。有《李坡集》。